wis nek ra keno dipengkak meneh, nanging sik ngati-ati yo.WIDODARI : Injih Romo, Ibu. Nggih sampun nyuwun pamit njih.(Poro Widodari podho metu soko panggung)MUSIK ELINGDEWO : Jan jaman saiki kok kabeh rubah yo diajeng, poro widodari kok tingkahe koyo mengkono. Yo mugo-mugo wae ora ono alangan opo-opo.DEWI : Injih kang mas, la badhe pripun malih to kang mas, nggih sampun jamane. Monggo kangmas, kito njih ngaso riyin.DEWO : Ayo-ayo diajeng.ADEGAN VMUSIK PAPAN : Pucuking Gunung Api PurbaDALANG : Ing wayah rahino naliko kluwung mlengkung ing sak nduwuring sendang tejo warno, Jaka Tarub nedyo golek dalaning urip, ngupadi sampurnaning becik. Sendang tejo warno dadio sarono ketemuning karep kang nyawiji. Wiji kang tinandur abyur ing pucuking Gunung api purba, dadio lan jodhone, angembang ngreboko pindho laron wengi angrubung dian. Nawang Wulan, Wulan putri kayangan, Naliko sore lembayung kluwung mlengkung Nlusup ing satengahing sendang tejo warno. Widodari pitu, pitung werno Nlusup ing tirto pindho manuk mliwis, pinongko seksi ilanging jati diri. Nawang Wulan, Nawang Wulan, Wulan putri kayangan datan biso wangsul ing kayangan. Slendang biru kanggo tondho jati dirining betari, ilang muspro. Maujud dadi winihing trisno kang nyawiji. Wiji kang tukul angrembak angreboko ing dhodho. Wulan kluwung mlengkung ing wayah sore, Jaka Tarup dadi lan jodhone. JAKA TARUB : Le, wis sawetoro wektu awake dhewe mlaku ono ing alas kene. Nanging kok urung ono pertondo opo-opo yo, la jarene mbah Dalang aku arep oleh jodho ing pucuking gunung kene, opo mbah dhalang ngapusi awake dewe yo . Piye apike arep neruske laku opo leren ndisik.PEKATHIK1 : Nggih saene kendel riyen to ndoro, la kulo nggih pun ngelih niki. PEKATHIK2 : Kowe kuwi kang, wong gedhene semene kok ngelihan. Aku sik cilik wae betah kok. Kacanga!PEKATHIK 1 : Ojo ngono to le, la nimbangane mlaku terus tanpo juntrung, la apike rak seren ndisik. Sopo ngerti oleh wangsit. Enggih to ndoro?JAKA TARUB : La gene mletik utekmu, yo wis, apike saiki golek pangan ndisik. Ayo podho mancing wae, mesti nong sendang kae rak akeh iwake. Ayo nek ngono.PEKATHIK : Nggih kulo golek cacinge riyen to ndoro.(wektu Jaka Tarub lan poro pekathike mancing dumadakan poro widodadri podho mudhun lan adus ing sendhang)JAKA TARUB : E, Le... delengen to, kae kok ono cah wadon akeh banget podho arep adus. Ayo ndelik wae.PEKATHIK 1 : La enggih ngaten ndoro, cocok. Ndelik wae. Lumayan Gratisan nonton film he.. he..JAKA TARUB : Hus, motomu ijo nek ndelok cah ayu, wis to menengo. Sopo ngerti iki koyo